تقييم المطعم: تجربتي الاولى والاخيرة مع كويزنوز للاسف كانت سيئة . 
 العيوب : 
 - وجود حشرة (ذبانة) داخل الساندوتش. 
 - خدمة التوصيل :تأخر كثيراً. 
 - خطأ في الطلب. 
 نصيحة : 
 عند وجود اي ملاحظة في النظافة على اي مطعم اتصل ٩٤٠ (عمليات البلدية) ٢٤ ساعة (يردون مباشرة !) 
 عطهم اسم المطعم،موقعه، رقم جوال يرسلون لك رقم البلاغ عليه. 
 بعد كذا يتصل عليك المراقب (خلال اقل من نص ساعة ) 
 - يتفق معك على تسليم العينة اذا تبغى تسلمها (مثلاً لو لقيت اي شيء في الاكل) 
 - ويرسلون المراقب للمطعم يسوي تفتيش 
 - يعطيهم مخالفة (اذا كنت سلمت لهم العينة) ويجبرهم يرجعون لك اللي دفعتة 
 * المخالفة تتراوح من ٢٠٠٠ الى ٥٠٠٠ ريال 
 ولو تأخروا في تسديدها يتم اغلاق المطعم كم يوم 
 عموماً اي مطعم تشتكيه يرسلون لهم المراقب مباشرة في نفس الوقت. 
 * مثلاً لو شفت اي عامل في اي مطعم ماهو لابس قفازات اتصل على ٩٤٠ ويجي المراقب مباشرة ويسوي تفتيش ويعطيهم مخالفة. 
 حبيت اركز على شكاوي البلدية لانه للاسف اتوقع الكثير مثلي ماكنا عارفين عنها .